Efter flere timers lang og hård kamp lykkedes det endelig redningsmandskabet at få den lække og tidligere strandende kutter tilbage på land. Tidligt fredag aften blev den eskorteret tilbage i Aalbæk Havn, hvor den blev ført på land. Da kutteren først var trukket fri og pumpet tom for vand, gik det angiveligt forholdsvis smertefrit med at få den trukket i land. De to fiskere, der var om bord på kutteren, er ikke kommet noget til, og de har det efter omstændighederne godt.

Referat:
Timelang hård kamp endelig slut for redningsmandskab.